نند کشور وکرم

نند کشور وِکرم (پیدائش: 17 ستمبر 1929ء— وفات: 27 اگست 2019ء) اردو زبان کے بھارتی افسانہ نگار، مترجم، ادیب، صحافی اور نثر نگار تھے۔

ولادت 
ان کی پیدائش 17 ستمبر 1929ء کو غیر منقسم ہندوستان کے شہر راولپنڈی میں ہوئی تھی۔

ادبی زندگی 
تقسیم کے بعد وہ اپنے اہل خانہ کے ساتھ ہندوستان آگئے تھے۔یہاں آنے کے بعد بھی اپنی ادبی اور صحافتی سرگرمیاں جاری رکھیں اور انہوں نے مارچ 1957 میں دہلی انتظامیہ سے اپنے کیریئر کا آغاز کیا۔اس کے بعد 1964 سے 1979تک بطور اسسٹنٹ ایڈیٹر ماہنامہ آجکل میں خدمات انجام دیں اور انہوں نے پریس انفارمیشن بیورو (پی آئی بی) میں بطور اسسٹنٹ انفارمیشن آفیسر کے طور پر بھی کام کیا۔
مسٹر نند کشور وکرم گزشتہ 35 سال اردو کا واحد حوالہ جاتی مجلہ عالمی اردو ادب نکال رہے تھے۔ انھوں نے ترقی پسند مصنفین کی سرگرمیوں میں حصہ لیا۔انھوں نے ادبی زندگی کا آغاز شاعری سیکیا پھر کہانیاں لکھنی شروع کیں۔

تصانیف 
انھوں نے کئی کتابیں اپنی یادگار چھوڑی ہیں جن میں
 مصور تذکرے،
 ہنس راج اہیر کے افسانے،
 کچھ دیکھے کچھ سنے،
 اردو،
 دیوندر اسر
وغیرہ شامل ہیں۔ انہوں نے حوالہ جاتی مجلہ ’عالمی اردو ادب‘ کے 42 شمارے نکالے جو اہم موضوعات اور اہم شخصیات پر مبنی ہیں۔اس کے علاوہ انہوں نے انگریزی سے اردو اور پنجابی سے اردو میں متعدد کتابوں کاترجمہ بھی کیا۔

وفات 
دہلی میں 27 اگست 2019ء کو بعمر 90 سال وفات پاگئے،

حوالہ جات 

1929ء کی پیدائشیں
17 ستمبر کی پیدائشیں
2019ء کی وفیات
27 اگست کی وفیات
راولپنڈی کی شخصیات
دہلی کی شخصیات
اردو مترجمین
اردو افسانہ نگار
بھارتی افسانہ نگار
اردو ادب کی شخصیات
اردو مصنفین
اردو نثر نگار
بیسویں صدی کے افسانہ نگار
اکیسویں صدی کے افسانہ نگار